Italiya politsiyasi mafiyaga tegishli 324 million yevro miqdoridagi mol-mulkni musodara qildi

Italiya politsiyasi 1-iyun, chorshanba kuni asosiy faoliyati narkosavdo bilan bog‘liq mahalliy “Ndrangeta” mafiyasi mol-mulkini musodara etishga qaratilgan operatsiyani o‘tkazdi. Bu haqda “TASS” xabar bermoqda.

Musodara etilgan mol-mulk qiymati 324 million yevroga baholanmoqda.
Politsiya “Ndrangeta”ga aloqador shaxslarga qarashli bir qator kompaniyalar, ko‘chmas mulk, avtomobillarni xatladi. Maxsus operatsiya Italiya janubidagi Rejo-di-Kalabriya shahri, shuningdek, markaziy Toskana va Abrutsso viloyatlarida bo‘lib o‘tdi.